proxectonos/corpus_dominio_legal_administrativo_tmp huggingface dataset:
04/09/2017 | Administración LocalMunicipal
Mugardos
Exposicón pública da aprobación inicial do plan económico-financieiro 2017-2018

O Pleno do Concello en sesión extraordinaria de data 30 de agosto de 2017, acordou a aprobación inicial do Plan económico-financeiro 2017-2018. De conformidade co disposto nos artigos 23.4 da Lei Orgánica 2/2012, de 27 de abril, de estabilidade orzamentaria e sostenibilidade financeira, e 26 do Real Decreto Lexislativo 1463/2007, de 2 de novembro, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. Unha vez rematado este prazo, no caso de que non se presenten reclamacións, o acordo entenderase definitivamente adoptado, e publicarase o texto do Plan económico-finaceiro no BOP a efectos exclusivamente informativos. Mugardos, 30 de agosto de 2017 A alcaldesa María del Pilar Díaz Otero.
04/09/2017 | Administración LocalMunicipal
Lousame
Publicación anuncio aprobación orzamento 2017

O Pleno do Concello de Lousame acordou a aprobación definitiva do Orzamento Xeral, Bases de Execución e cadro de persoal para o exercicio económico de 2017, na sesión extraordinaria do 04.08.2017. Estivo exposto ao público durante o prazo de 15 días hábiles, mediante anuncio no taboleiro de edictos e no BOP núm.149 do 08.08.2017, sen que durante o dito prazo conste a presentación de ningún tipo de reclamación. Así, o acordo inicial enténdese elevado a definitivo. De conformidade co artigo 169 do Real Decreto Lexislativo 2/2004, de 5 de marzo e 20 do Real Decreto 500/1990, de 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal A aprobación definitiva poderá ser impugnada ante a xurisdición contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, de 5 de marzo, e na forma e prazos que establecen as normas da dita xurisdición. Lousame, a 31 de agosto de 2017 A Alcaldesa Asdo. Mª Teresa Villaverde Pais.
04/09/2017 | Administración LocalMunicipal
Santiago de Compostela
Servizos Económicos - Intervención
Anuncio de exposición ao público da conta xeral do Concello de Santiago de Compostela correspondente ao exercicio 2016

Formulada e rendida a Conta Xeral do Concello de Santiago de Compostela correspondente ao exercicio 2016 e ditaminada pola Comisión de Presidencia, Réxime Interior, Facenda e Especial de Contas en sesión de data 1 de setembro de 2017; de conformidade co disposto no artigo 212.3 do Real Decreto Lexislativo 2/2004, de 5 de marzo, do texto refundido da Lei Reguladora das Facendas Locais, exponse ao público xunto cos documentos xustificativos nos Servizos económicos do Concello (rúa Galeras,5) durante quince días hábiles, contados a partir do seguinte á publicación do presente anuncio no Boletín Oficial da Provincia durante os cales, e oito máis, os interesados poderán presenta-los reparos e observacións que estimen pertinentes. Santiago de Compostela, 1 de setembro de 2017 A CONCELLEIRA DELEGADA DE ECONOMÍA, FACENDA E ADMINISTRACIÓN María Rozas Pérez
28/09/2017 | Administración LocalMunicipal
San Sadurniño
Exposición pública da aprobación de padrón fiscal

ANUNCIO A Xunta de Goberno Local deste Concello, en sesión celebrada o día 21 de setembro de 2017, acordou aprobar o padrón cobratorio correspondente á utilización de espazos do Centro Municipal de Empresas do mes de xullo do presente ano 2017, e de conformidade co disposto nos artigos 124 da Lei xeral tributaria e 88 do Regulamento xeral de recadación, mediante o presente sometese a información pública o citado padrón, polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 25 de setembro de 2017. O alcalde, Secundino García Casal
28/09/2017 | Administración LocalMunicipal
A Coruña
Área de Emprego e Economía Social
Anuncio de licitación (As-65/2017)

Anuncio de licitación (As-65/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-65/2017.2. Obxecto do contrato: servizo de mantemento integral das fontes ornamentais, estanques e caídas de auga do termo municipal da Coruña, que fomente na súa execución o emprego social e de calidade, a adopción de medidas de respecto ambiental e a igualdade entre homes e mulleres. Duración: dous anos, prorrogables dous anos máis 3. Tramitación: anticipada. Procedemento: aberto suxeito a regulación harmonizada.4. Orzamento base de licitación: 423.500,00 € anuais (IVE 21% incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: ata o día 30 de outubro de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 21 de setembro de 2017. Alberto Lema Suárez Tenente de alcalde da Área de Emprego e Economía Social (Decreto de delegación do 18 de abril de 2017)
28/09/2017 | Administración LocalMunicipal
Noia
Secretaría
Padrón de habitantes

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”; e vistas as instruccións técnicas contidas na resolución do 28-04-2005, dictadas pola Presidencia do I. N. E. e da Dirección Xeral de Cooperación Local, que establecen o procedemento a seguir, Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: -ELIDIO MOIMENTA ROTARIU SILVA……….………. 21-09-2017 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Terceiro: Réxime de Recursos: Contra a presente Resolución que pon fin á vía administrativa, poderá interpoñer os recursos seguintes: -Con carácter potestativo, o recurso de reposición ante o mesmo órgano que dictou este acordo, no prazo dun mes contado dende o día seguinte ó da notificación do presente acordo, nos termos dos artigos 123 e 124 da lei 39/2015, do 01 de outubro, do Procedimento Administrativo Común das Administracións Públicas. -Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contado. s a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. -Interpoñer directamente recurso contencioso-administrativo n prazo de dous meses contados a partir do día seguinte ao da notificación do presente acordo, na forma prevista na lexislación de dita xurisdicción contencioso-administrativa. -Interpoñer calquera outro recurso que estime procedente. Noia, 22 de setembro 2017. O alcalde O Secretario Asdo. José Stgo. Freire Abeijón Asdo. Jorge Boado Fernandez
28/09/2017 | Administración LocalMunicipal
Monfero
Aprobación de padróns fiscais SAF xullo 2017

EXPOSICIÓN PÚBLICA APROBACIÓN PADRÓNS FISCAIS S. A. F. XULLO 2017 A Xunta de Goberno Local deste Concello, na súa sesión do 12 de Setembro de 2017, acordou aprobar os padróns fiscais do mes de Xullo de 2017 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.251,77 € e 81,21 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados envíanse ás respectivas entidades para o seu cargo nas contas designadas polos/as contribuíntes. Monfero, 25 de setembro de 2017. O alcalde Andrés Feal Varela
28/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación de mellora de capa de rodaxe con mestura bituminosa en quente DP 2302 Hospital a Brens PK 0+000 a 2+100 e PK 5+150 a 8+800, Cee e Dumbría

PCO.001.2017.00193 1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda. Porto da Coruña, 2; Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE VÍAS PROVINCIAIS 2017 TERCEIRA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXCLUÍDO a. Tramitación: ordinaria b. Procedemento: aberto c. Criterios de Adxudicación: criterio único: prezo a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Deputación (Avda. Porto da Coruña, 2; 15003 A Coruña) 2.- Oficina de Correos Comunicación do envío por medio de oficina de correos: Domicilio da entidade contratante: Avda. Porto da Coruña, 3; 15003 A Coruña Nº de FAX da entidade contratante: 981080307 Correo electrónico da entidade contratante: patrimonio. contratacion@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña, 20 de setembro do 2017 O PRESIDENTE A SECRETARIA ACCTAL., Asdo.: Valentín González Formoso Asdo.: Mª Amparo C. Taboada Gil
28/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación de actualización do proxecto de ensanche e mellora da seguridade vial e proxecto de renovación de servizos urbanos na D. P. 9301 da estrada da Coruña-Fisterra a estrada de Baio-Ponteceso; p. q. 0+000 ao 1+320, Zas

PCO.001.2017.00205 EXCELENTÍSIMA DEPUTACIÓN PROVINCIAL DA CORUÑA SERVIZO DE PATRIMONIO E CONTRATACIÓN ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN DAS OBRAS INCLUÍDAS NO PLAN DE TRAVESÍAS 2016 PRIMEIRA FASE 1.º.–Entidade adxudicadora. Datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda. Porto da Coruña, 2; Servizo de Patrimonio e Contratación c. Localidade e código postal: A Coruña, código postal 15003 d. Teléfono 981 080 300 e. Telefax 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: ata as 13.00 horas do día anterior a aquel en que remate o prazo de presentación de proposicións.2.º.–Obxecto do contrato. –Contratación das obras incluídas no PLAN DE TRAVESÍAS 2016, PRIMEIRA FASE, que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXCLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de Adxudicación: criterio único: prezo 4.º.–Presentación de ofertas. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (documentación simplificada) do correspondente prego de cláusulas administrativas. c) Lugar de presentación: 1.–Rexistro Xeral da Deputación (Avda. Porto da Coruña, 2; 15003 A Coruña). 2.–Oficina de Correos. Comunicación do envío por medio de oficina de Correos.–Domicilio da entidade contratante: Avda. Porto da Coruña, 3; 15003 A Coruña. N.º de FAX da entidade contratante: 981080307 Correo electrónico da entidade contratante: patrimonio. contratacion@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras 8.º.–Revisión de prezos: non procede. A Coruña, 21 de setembro do 2017. O PRESIDENTE O SECRETARIO Valentín González Formoso José Luis Almau Supervía
28/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de agosto de 2017

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de agosto de 2017 Con arranxo ao disposto no artigo 154 do Texto Refundido da Lei de Contratos do Sector Público aprobado por Real Decreto Lexislativo 3/2011, do 14 de novembro, faise pública a relación de contratos formalizados por esta Deputación Provincial da Coruña no período comprendido entre o 1 e o 31 de agosto de 2017 A Coruña, 21 de setembro de 2017. O Presidente O Secretario Valentín González Formoso José Luis Almau Supervia
28/09/2017 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2017

O día 22 de setembro de 2017 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de SETEMBRO de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de setembro de 2017. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
28/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación de sendas peonís na DP-6801, da Campara a Corme por Brantuas, PK 0+000 a PK 0+210 e na DP-6804, Corme ao Roncudo, PK 0+000 a PK 0+370, Ponteceso

PCO.001.2017.00192 1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: Avda. Porto da Coruña, 2; Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE SENDAS PEONÍS 2017 TERCEIRA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXCLUÍDO a. Tramitación: ordinaria b. Procedemento: aberto c. Criterios de Adxudicación: criterio único: prezo a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Deputación (Avda. Porto da Coruña, 2; 15003 A Coruña) 2.- Oficina de Correos Comunicación do envío por medio de oficina de correos: Domicilio da entidade contratante: Avda. Porto da Coruña, 3; 15003 A Coruña Nº de FAX da entidade contratante: 981080307 Correo electrónico da entidade contratante: patrimonio. contratacion@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña, 20 de setembro do 2017 O PRESIDENTE A SECRETARIA ACCTAL., Asdo.: Valentín González Formoso Asdo.: Mª Amparo C. Taboada Gil
28/09/2017 | Administración LocalMunicipal
Monfero
Aprobación de padróns fiscais agosto 2017

EXPOSICIÓN PÚBLICA APROBACIÓN PADRÓNS FISCAIS S. A. F. AGOSTO 2017 A Xunta de Goberno Local deste Concello, na súa sesión do 12 de Setembro de 2017, acordou aprobar os padróns fiscais do mes de Xullo de 2017 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.912,51€ e 98,63 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 25 de setembro de 2017. O alcalde Andrés Feal Varela
28/09/2017 | Administración LocalMunicipal
Neda
Anuncio de nomeamento de administrativo en comisión de servizos

A Xunta de Goberno Local, en sesión ordinaria celebrada o día 25/09/17, acordou nomear a DªAISTE EL ARRAK CABILES, con DNI nº. XXXXXXXXX, funcionaria Administrativa de Administración Xeral, para o desempeño do posto de Administrativo responsable de Estatística, Urbanismo e Obras, código do posto 01.00.00.04, deste Concello de Neda, en réxime de Comisión de servizos. Neda, 26 de setembro de 2017. O Alcalde, Asdo.: Angel Alvariño Saavedra.
28/09/2017 | Administración LocalMunicipal
Santa Comba
Modificación de créditos 1/2017, (suplemento de crédito) competencia Pleno

O Pleno da Corporación, en sesión ordinaria celebrada o día 22 de setembro de 2017 acordou a aprobación inicial do expediente de modificación de créditos núm.1/2017 do Orzamento en vigor na modalidade de suplemento de crédito financiado con cargo a novos ingresos. E en cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente dito acordo. En Santa Comba a 25 de setembro de 2017. A Alcaldesa, Mª Josefa Pose Rodríguez.
28/09/2017 | Administración LocalMunicipal
A Coruña
Área de Emprego e Economía Social
Anuncio de licitación (As-18/2017)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-18/2017 2. Obxecto do contrato: Servizo de mantemento do sistema de identificación e control de asistencia do persoal do Excmo. Concello da Coruña. Duración: tres anos prorrogables tres anos máis 3. Tramitación: ordinaria. Procedemento: aberto.4. Orzamento base de licitación: 17.182,00 € anuais (IVE 21% incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 21 de setembro de 2017 Avetik Quiralte El Marrouni de Alcalde do Área de Emprego e Economía Social (Decreto de Delegación de 18 de abril de 2017)
28/09/2017 | Administración LocalMunicipal
As Pontes de García Rodríguez
Intervención
Ampliación prazo de presentación de axudas ás familias para a escolarización dos seus fillos-fillas para o curso 2017-2018

A resolución do Concelleiro Delegado de Réxime Interno e Recursos Humanos de data 18 de maio de 2017, pola que se aproban as Bases reguladoras específicas das axudas ás familias para a escolarización dos seus fillos-fillas para o curso 2017-2018 establece que o prazo de presentación de solicitudes de axuda para a convocatoria do ano 2017-2018 será o seguinte de 20 días naturais a partir da súa publicación no BOP e que o prazo de presentación para os alumnos de BAC e Ciclos Formativos será dende o 11 ao 16 de setembro de 2017. O artigo 32.1 da Lei 39/2015, do 1 de outubro, do Procedemento Administrativo Común das Administracións Públicas, establece a posibilidade de que a Administración, salvo precepto en contrario, poida conceder de oficio ou a petición dos interesados unha ampliación dos prazos establecidos, que non exceda da metade dos mesmos, si as circunstancias o aconsellan e con elo non se prexudican dereitos de terceiro. De acordo co anterior, como queira que o prazo de presentación de solicitudes abarca dende o 11 ao 16 de setembro de 2017, e as persoas potencialmente participantes nesta convocatoria están tendo serias dificultades para levar a cabo todas aquelas actuacións que consideran necesarias para formular as súas solicitudes dunha maneira adecuada, dado que a admisión dos alumnos en diversos centros non é definitivo e polo tanto non dispoñen de matrícula. Por este motivo, entendese que concorren circunstancias suficientes que aconsellan ampliar, ata o día 4 de outubro inclusive, o prazo de presentación de solicitudes destas axudas. O Real Decreto Lexislativo 2/2004, do 05 de marzo, que aproba o Texto refundido da lei de facendas locais, e a Lei 38/2003, de 17 de novembro, xeral de subvencións. Primeiro. Ampliar o prazo de presentación das solicitudes de axudas ás familias para a escolarización dos seus fillos-fillas para o curso 2017-2018 para alumnos de BAC e Ciclos Formativos ata o día 4 de outubro inclusive. Segundo. A presente resolución terá efectos a partir do mesmo día da súa publicación no Boletín Oficial da Provincia. As Pontes de Juana Petra Santabalbina Radion, 22 setembro de 2017 O Concelleiro Delegado de Réxime Interno e Recursos Humanos, José Alén Álvarez
28/09/2017 | Administración LocalMunicipal
Cambre
Aprobación inicial expediente de crédito extraordinario e suplemento de crédito núm.1/2017

O Pleno municipal, en sesión ordinaria do día 20 de setembro de 2017, acordou aprobar inicialmente o expediente de crédito extraordinario e suplemento de crédito núm.1/2017. Por medio do presente exponse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Cambre, 21 de setembro de 2017. O alcalde Óscar A. García Patiño
28/09/2017 | Administración LocalMunicipal
Melide
Delegación funcións da Alcaldía do 24/09/2017 ao 01/10/2017 ambos incluidos

ASUNTO: DELEGACIÓN FUNCIÓNS DA ALCALDÍA DO 24/09/2017 AO 01/10/2017 AMBOS INCLUIDOS EXPEDIENTE: 2017/G003/000598 Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia da localidade do día 24 de setembro de 2017 ao día 1 de outubro de 2017, En virtude das facultades que me outorga a lexislación aplicable, PRIMEIRO.- Que me substitúa o 1º tenente de alcaldesa, don PABLO COSTOYA VARELA, na titularidade das funcións correspondentes á Alcaldía, durante a miña ausencia da localidade do día 24 de setembro de 2017 ao día 1 de outubro de 2017, ambos os dous incluídos. SEGUNDO.- Dar conta deste acordo ao Pleno na próxima sesión. TERCEIRO.- Publicar o presente decreto no BOP, conforme ao establecido no artigo 44 do ROF e dar traslado deste acordo ao interesado. Ordeno e asino en Melide, venres 22 de setembro de 2017. Doque a secretaria da fe. A alcaldesa A secretaria Dalia García Couso María Cruz Andrade García.
28/09/2017 | Administración LocalMunicipal
San Sadurniño
Exposición pública da aprobación de padrón fiscal

ANUNCIO Exposición pública de aprobación de padrón fiscal de axuda no fogar do mes de agosto de 2017 A Xunta de Goberno Local deste Concello, en sesión celebrada o día 21 de setembro de 2017, acordou aprobar o padrón cobratorio correspondente á prestación do servizo de axuda no fogar a persoas dependentes do mes de agosto do presente exercicio 2017, que comprende un total de 43 recibos e ten un importe total de 4.399,42 euros, e á prestación do servizo de axuda no fogar de libre concorrencia do mes de agosto do presente exercicio 2017, que comprende un total de 8 recibos e ten un importe total de 182,40 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 25 de setembro de 2017. O alcalde, Secundino García Casal
20/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58400. Peche. Concello de Aranga

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Xavier Antoni Adorno Yerpes solicita de Augas de Galicia, por atoparse nas marxes do río Ribeira, a autorización de obras, na parcela de referencia catastral 9324407NH892S0001PP, no lugar de A Castellana, parroquia de Vilarraso (San Lourenzo), concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58400. As obras solicitadas consisten na construción dun peche mediante muro de bloque de formigón prefabricado, nunha lonxitude de 22,56 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de setembro de 2017. O xefe do Servizo Territorial Néstor Rodríguez Arias
20/09/2017 | Administración LocalMunicipal
Noia
Secretaría
Convocatoria do procedemento de contratación da construción dos vestiarios no pavillón polideportivo no CEIP Felipe de Castro (Noia)

ANUNCIO DE LICITACIÓN En cumprimento da Resolución da Alcaldía núm.2156/2017, do 15 de setembro, por medio do presente anuncio efectúase convocatoria de procedemento de contratación, aberto con multiciplicidade de criterios de valoración, tramitación urxente para a contratación da obra: “CONSTRUCIÓN DOS VESTIARIOS NO PAVILLÓN POLIDEPORTIVO NO CEIP FELIPE DE CASTRO (NOIA)”. Criterio de adxudicación: o contrato será adxudicado á empresa que presente a oferta máis vantaxosa de acordo cos criterios do anexo IV do prego de cláusulas administrativas. Noia, a 18 de setembro de 2017. O alcalde Asdo.: J. Santiago Freire Abeijón
20/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58279. Acondicionamento de terreo. Concello de Ares

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Transportes y Excavaciones M. Ramil, S. L. solicita de Augas de Galicia, por atoparse nas marxes do río Xunqueira, a autorización de obras no polígono 14, parcelas 72 e 75, no lugar de As Balsas, parroquia de Ares (San Xosé), concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58279. As obras solicitadas consisten na acondicionamento de parcelas para para el uso de almacenamiento temporal de maquinaria y herramientas de trabajos de la actividad industrial. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de setembro de 2017. O xefe do Servizo Territorial Néstor Rodríguez Arias
20/09/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial dos expedientes M7/2017 e M8/2018, modificativos do orzamento de 2017

O Excmo. Concello Pleno, en sesión extraordinaria realizada o día 18 de setembro de 2017, aprobou inicialmente os seguintes expedientes:  M7/2017 de concesión de créditos extraordinarios, suplementos de crédito, baixas por anulación de crédito e modificación dos Anexos de Investimentos e de Subvencións nominativas do Orzamento 2017.  M8/2017 de concesión de créditos extraordinarios, suplementos de crédito, baixas por anulación de crédito e modificación do Anexo de Subvencións nominativas do Orzamento 2017 Os referidos expedientes permanecerán expostos ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 18 de setembro de 2017 Director de Economía, Facenda e Administración, Maria Lastenia Olive Akrich
20/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58298. Alpendre. Concello das Pontes de García Rodríguez

Cesaltina Ilioiu Turbica, solicita de Augas de Galicia por atoparse nas marxes do río Bellón, a autorización de obras, na parcela de referencia catastral 3708004NJ9130N0001FO, no lugar de Cal da Avelaiña, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58298. As obras solicitadas consisten na construción dun alpendre cunha superficie de 40,00 m2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de setembro de 2017 O xefe do servizo territorial Néstor Rodríguez Arias
20/09/2017 | Administración LocalMunicipal
Santiso
Aprobación provisional de modificación orzamentaria n.º 10/2017

ANUNCIO MODIFICACIÓN ORZAMENTARIA N.º 10/2017 O Pleno deste Concello aprobou provisionalmente, na súa sesión de 12-9-2017, o expediente de modificación orzamentaria n.º 10/2017 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo, de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón realizar un crédito extraordinario (10.822,56 €), financiado con remanente de tesourería. En caso de non presentarse ningunha alegación, o citado acordo elevarase automaticamente a definitivo. Santiso, 15 de setembro de 2017. O ALCALDE Manuel Adán López
20/09/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos para levar a cabo un programa de prevención de adiccións na poboación adolescente da provincia da Coruña PCO.001.2017.00181

No anuncio 2017/7795 publicado no Boletín Oficial da Provincia da Coruña n.º 178 de 19/09/2017, relativo á contratación dos servizos para levar a cabo un programa de prevención de adiccións na poboación adolescente da provincia da Coruña PCO.001.2017.00181, indícase que o prazo de presentación de ofertas é de 15 días naturais, a contar dende o día seguinte ao de publicación do anuncio no BOP. De conformidade co prego de cláusulas administrativas particulares que rexe esta contratación, aprobado por Resolución de Presidencia 27912 de 07/09/2017, o prazo de presentación de ofertas é de trinta días naturais, a contar dende o día seguinte ao de publicación do anuncio no BOP, no horario do Rexistro Xeral”. A Coruña, 19 de setembro do 2017. O PRESIDENTE, A SECRETARIA ACCTAL., Valentín González Formoso M.ª Amparo C. Taboada Gil
20/09/2017 | Administración LocalMunicipal
Melide
Delegación funcións da Alcaldía

Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e séndome aplicable o artigo 23 da Lei 40/2015, de 1 de outubro, de réxime xurídico do sector público en relación co artigo 21 e 185 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, segundo os que os membros das Corporacións Locais deberán absterse de participar na deliberación, votación, decisión e execución de todo asunto cando concorra algunha das causas a que se refire o artigo 23 da lei 40/2015 do 1 de outubro, en relación co asunto sobre a MODIFICACIÓN PUNTUAL DAS NORMAS SUBSIDIARIAS DE MELIDE UA4. En virtude das facultades que me outorga a lexislación aplicable, PRIMEIRO.- Que me substitúa o 1º tenente de alcaldesa, don PABLO COSTOYA VARELA, e se a este non lle fora posible o 2º tenente de alcaldesa e así sucesivamente, na titularidade das funcións correspondentes á Alcaldía, na deliberación, votación, decisión e execución do asunto sobre a MODIFICACIÓN PUNTUAL DAS NORMAS SUBSIDIARIAS DE MELIDE UA4. SEGUNDO.- Dar conta deste acordo ao Pleno na próxima sesión. TERCEIRO.- Publicar o presente decreto no BOP, conforme ao establecido no artigo 44 do ROF e dar traslado deste acordo ao interesado. Melide a 13 de setembro de 2017. A alcaldesa Perante min A secretaria Dalia García Couso Mª Cruz Andrade García
20/09/2017 | Administración LocalMunicipal
Camariñas
Delegación das funcións da Alcaldía o día 13 de setembro de 2017 por ausencia

Por ausentarme da Alcaldía o día 13 de setembro de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO. Por estar ausente do termo municipal a primeira tenente de alcalde, delegar as funcións da Alcaldía o día 13 de setembro de 2017, no 2º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 12 de setembro de 2017 O alcalde, Asdo.: Manuel Valeriano Alonso de León.
20/09/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58014. Recheo. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gundemaro Richard George Montecinos Matamoros solicita de Augas de Galicia, por atoparse nas marxes do río Calexón, a autorización de obras na parcela 1507 da concentración parcelaria de O Val-Narón, no lugar de Vespasante, parroquia de O Val (Santa María A Maior), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58014. As obras solicitadas consisten no recheo de parcela para un mellor aproveitamento forestal da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de setembro de 2017. O xefe do Servizo Territorial Néstor Rodríguez Arias
20/09/2017 | Administración LocalMunicipal
A Baña
Aprobación definitiva do orzamento xeral de 2017

ANUNCIO Aprobación definitiva do orzamento xeral de 2017 APROBRACIÓN INICIAL: Concello Pleno, 14 de agosto de 2017. INFORMACIÓN PÚBLICA: 15 días, mediante anuncio publicado no BOP núm.158, do 22 de agosto de 2017. RESULTADO DA INFORMACIÓN PÚBLICA: non se presentaron reclamacións durante o prazo sinalado. EFECTOS LEGAIS: aprobación definitiva. Conforme ao preceptuado nos artigos 169.3 do RD Lexislativo 2/2014, TRLRHL e 127 do RD Lexislativo 781/1986, TRRL, procédese a publicar como anexo o resume por capítulos de gastos e ingresos e o cadro de persoal. A Baña, 15 de setembro de 2017. O alcalde, José Andrés García Cardeso. ANEXO ESTADO DE INGRESOS ESTADO DE GASTOS CADRO DE PESOAL E RELACIÓN DE POSTOS DE TRABALLO 1. PERSOAL FUNCIONARIO 2. PERSOAL LABORAL 3. PERSOAL LABORAL TEMPORAL 4. ÓRGANOS DE GOBERNO
20/09/2017 | Administración LocalMunicipal
Santiso
Días de realización de plenos ordinarios

ANUNCIO MODIFICACIÓN DÍA DAS SESIÓNS ORDINARIAS DO PLENO O Pleno deste Concello aprobou, na súa sesión de 12-9-2017, a modificación dos días de realización das sesións ordinarias do Pleno, quedando do seguinte xeito: – O segundo martes de cada mes impar, ás 12.30 horas; no caso de coincidencia con festivo pasarase para o seguinte martes hábil. Aínda que non se modifica realmente a periodicidade da realización de plenos ordinarios (bimensual), ao modificarse os días realízase a presente publicación, que substitúe, neste aspecto, a realizada no BOP 31-8-2015 (acordo plenario do 18-7-2015). Santiso, 15 de setembro de 2017. O ALCALDE Manuel Adán López